Valavičių tvenkinys
54°29′11″ š. pl. 23°12′21″ r. ilg.﻿ / ﻿54.48639°š. pl. 23.20583°r. ilg.﻿ / 54.48639; 23.20583 Valavičių tvenkinys – tvenkinys Lietuvoje, Marijampolės savivaldybėje, 9,5 km į vakarus nuo Liudvinavo, Valavičių gyvenvietės pietrytiniame pakraštyje. Sudarytas užtvenkus bevardį upelį (Gulbino intakas, Sūduonios baseinas) jo aukštupyje 1,6 km nuo žiočių. Tvenkinio ilgis iš šiaurės vakarų į pietryčius – 0,56 km, plotis – iki 0,35 km. Yra 0,89 ha medžiais apaugusi sala. Altitudė 106,4 m. Krantai žemi, apaugę siaura medžių juosta. Rytinėje ir pietinėje pakrantėse plyti dirbami laukai. Šiaurine pakrante nutiestas kelias  2620  Gulbiniškiai–Valavičiai . Tvenkinys įrengtas 1980 m.